આપ સ.અ.વ. ને અલ્લાહે મસ્જિદે હરામ થી લઇને મસ્જિદે અક્સા સુધી બુર્રાક સવારી પર હઝરતે જીબ્રઇલ ની સાથે મેઅરાજ કરાવી. ત્યાં નબી એ નબીયો ની ઇમામત કરી નમાઝ પઢાવી પછી ત્યા થી આસ્માને દુનીયા પર હઝરતે આદમ અ.સ. અને તેમની જમણી બાઝુ સારા અને નૈક લોકોની રૂહો અને ડાબી બાઝુ ખરાબ અને ફાસીક લોકોની રૂહો હતી. પછી બીજા આસ્માન પર ઇસા અ.સ. અને યહ્યા અ.સ ત્રીજા આસ્માન પર યુસુફ અ.સ. ચોથા આસ્માન પર ઇદરીસ અ.સ. પાંચવા પર હારૂન અ.સ. છ્ઠ્ઠા પર મુસા અ.સ. અને સાત્વા પર ઇબ્રાહીમ અ.સ. ને જોયા. પછી આપ્ને સીદરતુ અલ મુનતહા સુધી લઇ ગયા અને ત્યાર પછી આપ સ.અ.વ. સાથે રબે કલામ કરી અને 50 નમાઝો ભેટ લઇ ને આવ્યા પરંતુ તેને ઓછી કરાવતા કરાવતા 5 ટાઇમ ની નમાઝ ફર્ઝ થઇ પરતુ તેનો ષવાબ તો 50 ટાઇમ ની નમાઝ પઢવા બરાબર નો આપ્યો. અને નબી સવાર થયા પહેલા જ પાછા આવ્યા. સવારે જે કઇ રાત્રે થયુ તેના વિશે કિસ્સો બયાન કર્યો મોમીનો એ આપ સ.અ.વ. ની વાત માની અને કાફીરો એ ઇન કાર કર્યો. આ મેઅરાજ તરફ ઇશારો કરતા અલ્લાહ ફરમાવે છે, “ પવિત્ર છે તે જે લઇ ગયો એક રાત્રે પોતાના બંદાને મસ્જિદે હરામ થી દુર ની એક મસ્જિદ સુધી. જેના માહોલ ને તેણે બરકત આપી છે. જેથી તેને પોતાની કેટ્લીક નિશાનીયો દેખાડે. હકીકત માં તેજ છે બધુ સાભંવાવાળો અને જોનારો. ( ઇસરાઅ: 10 )